Järgnev saade on valminud tänu J.Meyeri teenistuspartnerite toele
"Mõistuse lahinguväli"
Õpi, kuidas Jumala Sõna saab sul aidata
saada lahti muretsemisest, segadusest ja kahtlustest.
"Mõistuse lahinguväli" müügil ka Logose raamatupoes Tallinnas.
Jumal näitab sulle võimalusi, mis on sulle kättesaadavad,
kuid kui neist Jumala Sõnas loed, pead uskuma, et need ongi sulle.
Mitte vaid mingitele valitud inimestele mingis valitud seltskonnas,
vaid iga Jumala Sõnas olev tõotus on just nimelt sulle.
Need kõik on sulle.
Jumal tahab õnnistada ja ülendada sind.
Jumal tahab sind üles tõsta ja kasutada.
Jumal tahab sind tervendada.
Aamen.
IGAPÄEVAELU RÕÕMUD
5 Moosese 1:20-26
"Ja ma (Mooses) ütlesin teile: Te olete tulnud emorlaste mäestikuni,
mille Issand, meie Jumal, meile annab.
Vaata, Issand, su Jumal, annab maa sulle ette:
mine võta see enesele, nagu Issand, su vanemate Jumal, sulle on öelnud.
Ära karda ega kohku!
Siis te tulite kõik mu juurde ja ütlesite:
Läkitagem oma ees mehi, et nad meile maad kuulaksid
ja tooksid sõna tee kohta, mida mööda peaksime minema,
ja linnade kohta, kuhu peaksime jõudma!”
See kõne oli mu silmis hea
ja ma võtsin teie hulgast kaksteist meest, igast suguharust ühe.
Ja nad võtsid kaasa maa vilju ja tõid alla meie juurde ning ütlesid:
See on hea maa, mille Issand, meie Jumal, meile annab.”
Aga te ei tahtnud sinna minna
ja tõrkusite Issanda, oma Jumala käsu vastu."
Mul pole aega seda teemat põhjalikumalt lahata,
kuid nad otsustasid hiljem, et tahavad siiski minna sinna
mispeale Jumal ütles, et enam pole mõtet,
kuna Ta pole enam nendega.
"Te oleks pidanud minema siis, kui teile ütlesin."
Nad olid Tõotatud maa piiril, kui Jumal ütles neile,
et nüüd on aeg minna ja vallutada see maa enestele.
Kuid nad ei tahtnud minna ja mässasid Jumala vastu,
mille tulemuseks oli 38 aastat kõrberännakut,
mille käigus paljud neist ka surid.
Tahan anda teile täna ühe väikese õppetunni.
Kui Jumal ütleb sulle, et on aeg tegeleda millegagi...
Kui Jumal ütleb sulle, et on aeg tegeleda millegagi,
siis selleks on ka vastav võidmine, et tegeleda sellega just siis ja nüüd.
Sa ei saa seda lükata edasi, kuniks sobivama ajani,
või hetkeni, mil see tundub kergem või sa ise oled selleks rohkem valmis.
Sest selleks ajaks, kui sa oled valmis sellega tegelema,
ei pruugi Jumala võidmine enam olla olemas selle jaoks.
Me peame tabama ära aja, mil Jumal puudutab midagi me eludes
ja võtma seda tõsiselt.
Kui Jumal viitab su nadile suhtumisele,
siis tegele sellega.
Kui Jumal viitab andestamatusele su südames, siis tegele sellega.
Ära otsi tobedaid vabandusi stiilis, kui raske on kellelegi andestada.
Usu mind - inimeste vihkamine on oluliselt raskem,
kui neile andestamine.
Andestus on käkitegu
võrreldes vihkamise, kibestumise ja põlgusega,
mis täidab sind kui mürgiga.
Kui Jumal viitab mõnele su hävitavale harjumusele,
siis sa ei pea kartma, et sa ei suuda seda lahendada,
kuna Jumal ei too kunagi ühtki asja esile ilma,
et Ta ei annaks sulle võimet lahendada need edukalt.
Kuid sa pead uskuma sellesse.
Mu isa kuritarvitas mind seksuaalselt mitmeid aastaid,
mistõttu kui ma kodust lahkusin,
arvasin, et olen sellest probleemist vaba.
Kuid mul polnud aimugi,
et see probleem oli juurdunud mu hinge.
See mõjutas nii mu meeli, tundeid kui tahet,
kui ka igat suhet, mis mul oli.
Nii mu suhet Jumalaga, iseendaga kui teiste inimestega.
Su saladused teevad sind haigeks.
Kui Jumal ütleb, et on aeg hakata millegagi tegelema,
siis on ka aeg seda teha.
Mu esimene abielu oli õudusunenägu.
Abiellusin mehega,
kellel oli sama palju probleeme, kui mul endal või rohkemgi veel.
Ta ajas teiste naistega ringi ja oli ka paras petis ning suli.
Nii et sellest ei tulnud midagi.
Selle 5-aastase õudusunenäo ajal sündis meile ka laps.
Mingi hetk me lahutasime ja ta pandi vangi.
Siis kohtusin Dave'ga,
kes oli uuestisündinud, Püha Vaimu täis noor luterlane,
kes igatses abikaasa järele ja palvetas selle pärast.
Ta käis kohtamas kolme naisega, püüdes nö vallutada maad.
Ta nägi kogu seda asja ususilmade läbi
ja ta oli igati äksi täis, et seda endale saada.
Ta teadis, et ükski neist kolmest pole õige,
kuniks nägi mind õue peal oma ema autot pesemas.
Ta pidas mind mu šortsides ja puhvis soenguga nunnuks,
kuigi ma tõmbasin eeldavasti suitsu, või trimpasin oma õlut.
Või kuidas iganes see ka oli.
Ta hõikas:
"Hei, kas pesed mu auto ka puhtaks, kui oled sellega lõpetanud?",
mispeale ma põrutasin: "Pese ise oma autot, kui tahad!"
Ja ta ütles, et sel hetkel ta teadis, et ma olen tema tüdruk.
Ta oli ilmselgelt kas nõrga mõistusega
või tõesti juhitud Jumala Vaimust.
Käisime vaid viiel kohtingul ja olimegi juba abielus.
Ta pidi kiirelt tegutsema,
enne kui talle oleks kohale jõudnud, mille sisse ta end mässib.
Olime 3 nädalat abielus olnud, kui Dave küsis: "Mis sul viga on?"
Mul endal polnud aimugi, et mul on mõni probleem.
Ma arvasin, et kõigil teistel on probleeme,
aga mitte minul.
Võib-olla on see ka sinu probleem,
et sa ise ei teagi, et sa oled see probleem.
Ma näen sind küll seal teleriekraani taga!
Ma ütlesin, et võib-olla on su probleem selles,
et sa ise ei teagi, et sina oled see probleem.
Sa arvasid, et ma räägin vaid neile kenadele inimestele
siin konverentsil,
kuid see pole nii.
Ma räägin ka sinuga.
Muide, ma teen kogu seda asja siin peamiselt just sinu pärast.
Ei lebota sa seal voodis midagi niisama telekapult käes.
Ja katsu, et sa kanalit vahetad!
Sest isegi, kui teeksid seda, leiad mu eest mõnelt teiselt kanalilt.
Telekat vaadates pol sul minust pääsu,
sest leiad mind sealt nii või teisiti.
Nii et mul polnud aimugi oma probleemidest.
Me käisime Davega kirikus,
tema armastas Jumalat
ja mina armastasin Jumalat!
Ma uskusin Jeesusesse ja olin uuestisündinud,
kuid ma ei tegelenud oma probleemidega.
Ühel õhtul taas kirikus olles, jagas üks naine seal oma tunnistust,
kelle ise oli teda seksuaalselt ära kasutanud.
Ta lugu oli nii sarnane minu omale, et see oli lausa hirmuäratav.
Ta tegeles küll oma probleemiga teisel moel, kui mina,
hakates prostituudiks ja omades mitmeid probleeme,
kuniks ta kohutus ühe jumalakartliku mehega
ja kuidas Jumal temaga seeläbi tegelema hakkas.
Ta oli lausa kirjutanud raamatu sellest, nii et Dave ostis selle mulle,
kuna ta teadis mu tausta.
Hakkasin järgmisel hommikul seda raamatut lugema
ja kõik seal kirjeldatu oli täpselt sama,
mida minu isa oli minuga teinud.
Kogesin, kuidas üks möirgav valu tõusis mu hinges.
Valu, mille olin pannud korralikult suletud uste taha,
nii et ma ei tegelenud sellega.
Virutasin selle raamatu nurka ja ütlesin: "Seda ma küll ei loe!",
kuniks kuulsin Püha Vaimu ühtaegu armsalt, kuid kindlalt ütlevat:
"On aeg!"
Võib-olla ütleb Jumal seda sama ka osadele teist siin või telerite taga,
või osadele, kes te hiljem seda juttu CD'lt kuulate:
"On aeg!"
On aeg lõpetada ümber ühe ja sama mäe käimine,
oma probleemides teiste süüdistamine,
pidev minevikule tagasi vaatamine ilma positiivse tulevikuta.
Mis iganes ka poleks su minevikus toimunud
või mis iganes ei toimuks su elus just praegu -
sel pole meelevalda hoida sind eemal suurepärasest elust,
kui vaid sul endal on positiivne nägemus oma tulevikust.
Teine vale mõtteviis, mis iisraellastel oli
ja mille tahan esile tõsta,
on see, et keegi teine peab selle minu eest ära tegema.
Tänapäeval nimetatakse seda
oma õiguse tagaajamise mentaliteediks.
Keegi teine peab helpima seda suppi, mille mina olen kokku keetnud.
Keegi teine peab seda tegema, mitte mina.
Seda kutsutakse vastutustundetuseks
ja on meil alles segadust sellega meie tänapäeva maailmas!
On aeg võtta vastutust.
Sa ütled: "Aga see, mis juhtus, polnud minu süü."
Võimalik, et ei olnudki,
nii nagu minuga juhtunu polnud minu süü.
Küll aga on see minu vastutus, mida ma sellega peale hakkan.
Ja see, mida sina sellega peale hakkad,
on sinu vastutus.
See polnud minu süü, et isa mind seksuaalselt kuritarvitas.
See polnud.
See polnud ka minu vastutus.
Küll aga oli mu vastutus haarata kinni Jumala Sõnast,
mida väitsin end uskuvat.
Pidin lõpetama virisemise ja iseenda haletsemise.
Pidin loobuma ka valest suhtumisest, mida olin minevikus omanud.
See kõik oli minu vastutus.
See polnud miski,
mida oleksin saanud kellegi teise käest imekombel oodata.
Mina ise pidin kuuletuma Jumalale
ja tegema seda, mida Ta tahtis, et ma teeksin.
Matteuse 20:16 on öeldud,
et paljud on kutsutud, aga vähesed on valitud.
Paljud on kutsutud, aga vähesed on valitud.
Usun, et paljud inimesed on kutsutud tegema
imelisi ja suuri asju.
Mina usun, et maailm peaks olema hämmingus kristlaste üle.
Ma tõesti usun seda.
Usun, et meie peaks olema maailma kangelased.
Inimesed vajavad kangelasi - kedagi, kelle poole alt üles vaadata,
kedagi, keda imetleda
ja kedagi, kes neid õiges suunas juhiks.
Igale väikesele lapsele meeldib mängida superkangelasi.
Mu kahel noorimal lapselapsel
on olemas kõikvõimalikud superkangelaste kostüümid,
mida eales tahta võiks.
Isegi mul on üks,
et saaksin nendega superkangelasi mängida.
Mul on oma superkangelase keep, mille seljal ilutseb suur "J"
ja millest kumab läbi üks valgustav tuli.
Kui me pakuks maailmale Jeesuse eeskuju,
oleks nad julgustatud ja omaksid lootust.
Paljud on kutsutud, kuid vaid vähesed teevad suuri asju.
Miks?
Sest vaid vähesed võtavad vastutuse oma kutse eest Jumalalt.
Jumala kutsega asjad mitte ei lõppe, vaid alles algavad.
Esmalt tuleb kutse, siis töö, siis ohver,
siis mitte kunagi allaandmine,
siis ükskõik, millest läbi pressimine.
Paljud on kutsutud tegema suuri asju,
kuid meil on vale mõtteviis, vale mentaliteet
selles osas, mida Jumal palub meil teha.
Kõigil on võrdsed võimalused
ja kogu Jumala vägi, mis on tehtud neile kättesaadavaks.
Kuid mitte kõik pole valmis tegema oma osa.
On üks asi, mida ei saa delegeerida ja selleks on isiklik vastutus.
Aamen?
Joosua 1:1-3
Enamus neid asju, milles siin räägin,
on leitavad mu raamatus "Mõistuse lahinguväli".
Raamatu 17 ptk's on juttu kõrbe mentaliteedist,
kus inimene ei võta vastutust
ja ootab, et asjad tehtaks ära tema eest.
Joosua 1:1-3 ütleb aga Piibel järgmist:
"Ja pärast Issanda sulase Moosese surma
kõneles Issand Nuuni poja Joosuaga, Moosese teenriga, öeldes:
Mooses, mu sulane, on surnud."
See on üks väga huvitav väide,
sest teades kõike eelnenut,
miks pidi Jumal üldse ütlema, et Mooses on surnud,
kui Joosua teadis seda enam kui hästi,
kuna nad olid leinanud Moosest juba 30 päeva.
Milleks siis seda vaja enam väita?
Aga seetõttu, et selles väites oli midagi kinnitavat,
mis ainuüksi kirjatükis endas ei tõuse esile.
Ja see kinnitus oli Joosuale, et tal on nüüd aeg võtta uus vastutus.
Mooses oli teinud juutide heaks kõik.
Isegi parandanud meelt nende eest!
Nad ei parandanud isegi ise meelt oma pattudest!
Kui nad millegi patuse või tobedaga hakkama said,
oli Mooses see, kes Jumala ees silmili anus,
et neid maha ei löödaks.
Kuid me peame mõistma täna,
et võib-olla teatud asjad, mida oleme kord minevikus teinud,
on tänaseks surnud
ja täna on uus päev.
Ehk siis Jumal ütleb,
et nüüd on aeg tegeleda erinevate asjadega.
On aeg võtta uuel tasemel vastutust.
On aeg lõpetada asjade edasi lükkamine,
kuni "sobivama ajani".
Nüüd on see aeg!
Aamen?
Kui paljud teist on tüdinud
käimast ikka ja jälle ümber selle ühe ja sama tobeda mäe?
Kui nii, siis on vaid üks asi, mida teha ja see on - minna sellest läbi!
Ainus väljapääs on minna sellest läbi!
Kas kuulsite?
Ainus väljapääs on minna sellest läbi!
Mooses, mu sulane, on surnud.
Ja nüüd võta kätte, mine üle Jordani, sina ja kogu see rahvas,
maale, mille ma annan neile, Iisraeli lastele!"
Ja järgmine salm on mu absoluutne lemmik!
"Kõik paigad, kuhu teie jalatald astub, annan ma teile."
Wau!
Kas te üldse näete, mis siin on öeldud?
Minu ees on endiselt veel palju asju,
mida näen hetkel üksnes ususilmade kaudu.
Kuid need ei saa kunagi mu omaks,
kui jäängi vaid seisma Tõotatud maa piirile,
kurtes ja halades selle üle, kui raske see kõik on.
Jumal on juba maksnud selle eest oma Poja verega.
Selle eest on juba hind makstud,
mistõttu Ta ütleb sulle: "Mine ja võta see!"
"Kuhuiganes su jalg ka ei astuks, selle olen ma sulle juba andnud."
Aamen?
Ma ei saa lihtsalt seista siin ja öelda: "Las keegi teine teha seda minu eest!"
"Kas ma ei võiks lihtsalt paluda, et see sünniks?"
Pole kahtlustki, et peame palvetama,
kuid tead, mis?
Sageli, kui palvetad,
ilmutab Jumal sulle ka asju, mida tegema pead.
Las ma öelda seda veelkord -
kui palvetad, ilmutab Jumal sulle ka asju,
mida tegema pead.
Ja siis me palvetame uuesti,
lootes, et saame vastuseks midagi muud.
"Oh Jumal, mis küll mu rõõmust sai? Miks ma küll nii õnnetu olen?"
Ja korraga sulle meenub, et käitusid kellegagi väga halvasti.
Jumal käsib sul minna vabandama;
ütlema, et eksisid ja seadma selle asja korda.
"No ma ei tea...Ma...ma...ma..."
Nii et kui palvetad, siis Jumal ka näitab sulle asju.
Piiblis on öeldud: "Vaadake sipelgaid!"
Neil pole ühtki ülemust ega ülevaatajat,
kuid nad teevad ometigi kõvasti tööd ja seda, mis õige.
Mulle meeldivad inimesed, kes teevad seda, mis õige,
ilma, et keegi neid selleks sunniks.
Kas sa suudad end niimoodi hallata ja isealgatuslikult midagi teha,
tehes seda mis õige, kui keegi ka ei näe?
Või teed sa õigeid ja vajalikke asju vaid siis,
kui keegi sind selleks sunnib?
Mu vend oli selline.
Ma ütlen oli, sest ta pole enam elavate kirjas.
Mu ainus vend, kes oli minust 10 aastat noorem.
Tänu paljudele asjadele, mis me kodus sündis,
liitus ta juba 17-aastasena mereväega.
Ta osales ka Vietnami sõjas ja jäi sõltuvusse uimastitest.
Ta ei saanud kuidagi oma eluga järje peale,
kuigi püüdsime teda igati aidata.
Ta isegi elas aastaid minu ja Dave'i juures.
Seni kaua, kuni ajasin teda tööle, ta ka käis tööl.
Seni, kuni ütlesin, mida teha, ta ka tegi.
Kui istusime maha, et üheskoos Piiblit uurida,
siis seda ta ka tegi.
Kuid igakord, kui ta omapäi jäi, ei suutnud ta omadega toime tulla
ja langes jälle tagasi sinna, kust kord tulnud oli.
Ja kui kurb see ka poleks,
mu vend, kes oleks võinud olla osa me teenistusest
ja rännata üle maailma, aidates erinevaid inimesi,
lõpetas omadega kusagil mahajäetud hoones LA's.
See oli 3 aastat tagasi, just täpselt jõulude ajal.
Vahet pole, milline su perekond on.
Sõltumata sellest, et ta õde oli õpetaja ja tele-evangelist
aidates inimesi üle maailma,
siis tema jaoks polnud sellest tolku,
sest ta pidi ise võtma vastutust oma elu eest.
Sa ei saa toetuda teise ringi usule,
ehk siis vahet pole, mida su ema usub -
sa pead sotti saama sellest, millesse sa ise usud.
Aamen?
Keegi teine ei saa teha neid asju sinu eest,
mistõttu pead ise selja sirgu ajama,
öeldes: "Ma vallutan selle maa, mille nimel Jeesus oma elu andis!"
Kui kõik teised on selleks võimelised, olen mina ka,
et saada kätte see, mille eest Jeesus oma oma elu andis.
Jumala Sõnas on nii palju imelisi asju,
mis õpetavad meile sellest, mida Jumal tahab, et me omaksime.
Seetõttu ei saa sa ka arvata,
et keegi teine peab tegema midagi sinu heaks.
Maailma kõige õnnelikumad inimesed on need, kes on kõige aktiivsemad.
Ma ausõna ei tea enam, mis mu probleemid on,
sest mul pole aega mõelda nende peale.
Kui ma istuks maha ja mõtleks veidi,
siis eeldavasti suudaks ehk nimetada 10 probleemi,
kuid mul pole aega selle peale raisata.
Jumal on tõotanud kanda hoolt me eest,
nii et me palvetame ja usaldame need asjad Tema hoolde,
keskendudes kellegi teise aitamisele.
Ja ühel või teisel moel lahenevad siis ka me oma probleemid
Tead, mis on minu jaoks hämmastav?
Vahel Jumal lihtsalt ei anna mulle võidmist
lahendada mõnda mu oma probleemi, kui väga ma ka ei püüaks.
Küll aga annab Ta mulle võidmise minna ja aidata kedagi teist.
Mulle tundub see vägagi "Jumala teemana".
Kui sa ei saa iseennast aidata, mine ja külva kellegi teise ellu
ning Jumal toob lõikuse ka su enda ellu.
"Elu on lihtsalt liiga raske."
Mul on nii kõrini selle kuulmisest.
"Elu on liiga raske, et andestada."
"Issand, palun muuda see lihtsamaks!
Ma lihtsalt ei talu seda, kui need asjad on nii rasked."
"See ei tööta."
5 Moosese 30:11
"Sest see käsk, mille ma täna sulle annan,
ei ole sulle raske täita..."
"Sest see käsk, mille ma täna sulle annan,
ei ole sulle raske täita..."
Võid sa täna öelda:
Mida iganes ka Jumal minult ei palu, ma saan sellega hakkama!
- Mida iganes ka Jumal minult ei palu, ma saan sellega hakkama!
Osad teist ei vaevunud seda isegi ütlema.
Kõik öelge:
Mida iganes ka Jumal minult ei palu, ma saan sellega hakkama!
Jumalaga koos pole miski liigraske!
Jumalaga koos on kõik võimalik!
Kuid Saatan sosistab sulle kõrva,
püüdes täita su meeli valede mõtetega.
"See ei muutu kunagi!"
"See on kestnud juba 20 aastat, nii et ei muutu see enam midagi!"
"Unusta ära! Sulle ei sünni nagunii midagi head!"
Kuid see on just see koht, kus öelda: "Ma ei anna alla!"
Õpi, kuidas öelda: "Ma ei anna alla!"
Sul tegelikult polegi muud varianti, kui edasi litsuda,
sest mida muud sul oleks teha?
Imeline ja võrratu John Wesley,
kelles me nii palju asju imetleme.
Loen siinkohal eheda väljavõtte tema päevikust:
"Pühapäeva hommik, 5. mai.
Jutlustasin Püha Anni koguduses
ja mul paluti mitte kunagi enam tagasi tulla.
Pühapäeva õhtu, 5. mai.
Jutlustasin Püha Anni koguduses,
kust diakon mu välja viskas ja käskiski mul välja jääda.
Pühapäeva hommik, 12. mai.
Jutlustasin Püha Juuda koguduses ega tohi sinnagi enam tagasi minna.
Pühapäeva hommik, 19. mai.
Jutlustasin ühes teises koguduses,
kus peale seda tuli diakonite kogu kokku
ja otsustas, et ma ei tohi enam kunagi sinna tagasi minna.
Pühapäeva õhtu, 19. mai.
Jutlustasin tänaval, kust mind samuti ära aeti.
Pühapäeva hommik, 26. mai.
Jutlustasin keset aasa,
kus korraga üks pull hakkas mind taga ajama,
kes oli teenistuse ajal lahti pääsenud."
Isegi pull oli tal kannul!
"Pühapäeva hommik, 2. juuni.
Jutlustasin linna veerel ja mind aeti sealt maanteele.
Pühapäeva pärastlõuna, 2. juuni.
Jutlustasin ühel karjamaal ja 10 000 inimest tuli mind kuulama."
Just nii!
Miks?
Sest ta oli otsustanud, et jätkab jutlustamist.
"Keegi ei saa mu suud sulgeda ega panna mind loobuma."
Selleks, et vastu pidada
ja Piibel räägib vastupidamisest palju,
tuleb olla üle Saatanast.
Tahaksin jagada sinuga Carli kirja, mis saadeti Wisconsinist:
"Olles 9'ndas klassis, põgenesin ma eluraskuste eest.
Mind narriti koolis mu väikese kasvu tõttu.
Vanaisa pakkus mulle esimese napsi, kui olin 9-aastane,
nii et jäin kergesti sõltuvusse ja sattusin 7 kuuks vangi.
Aastaid hiljem kuulsin Joyce'i ühel konverentsil
ja hakkasin peale seda ta saateid vaatama.
Mulle on saanud selgeks, kui imeline on elu,
kui sa käid vaimuviljades
ja kui Jumala Sõna uurimine on sulle kui eluviis."
Tahan rõhutada seda Jumala Sõna uurimine kui eluviis.
Uuendamaks oma meeli, pead unustama oma mineviku,
avama oma vaimulikud silmad ja elama välja Jumala Sõna.
Uurides innukalt Jumala Sõna, saavad kõik ahelad su elus murtud.
Meil on sulle pakkuda üks võrratu tegevusplaan,
mis tegeleb lahinguga su meeltes ja mõtetes.
Selles paketis on CD'd, DVD'd, töövihik ja isiklik päevik.
Usun, et need on sulle õnnistuseks,
aidates sul uuendada oma meeli ikka ja jälle,
nii et võiksid olla see, kelleks Jumal sind on loonud
ja omada kõike, mida Ta tahab, et omaksid.
Liigu meelerahu saavutamise suunas meie poolt pakutava tegevusplaaniga.
4h Joyce'i õpetusi CD'del ja DVD'del,
isiklik töövihik ja päevik.
See tegevusplaan aitab sul rakendada Jumala Sõna oma ellu
ja saada lahti negatiivsest mõtteviisist.
Materjal on tellitav ekraanil olevate kanalite kaudu.
Nende jõulude ajal tahame anda sulle võimaluse
näidata üles Kristuse armastust kellelegi,
kes tunneb end ehk unustatuna.
Seda läbi meie "Lootuse käe" jõulukataloogi.
Võid võimaldada toidukorra näljasele lapsele,
pakkuda medabi hädasolijale
või annetada asjade tarvis, mis kõige pakilisemad.
Andes ja annetades
sirutad reaalse lootuse käe kellelegi, kes on tõesti hädas.
Täpsem info ekraanil oleva kodulehe kaudu.
''Vaata, kuidas sa mõjutad oma ligimest...
teisel pool maailma!
Vaata meie kodulehelt, millega "Lootuse käsi" tegeleb
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks.
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust juba täna, et saada infot kõige toimuva kohta
ja hakka meie partneriks,
jagades Kristuse armastust üle maailma.
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele